Ελισάβετ της Σαξονίας-Αλτεμβούργου (1865-1927)

H Ελισάβετ (γερμ. Elisabeth von Sachsen-Altenburg von Wettin), μετέπειτα Ελισάβετ Μαυρικίεβνα (ρωσικά: Елизавета Маврикевна, 25 Ιανουαρίου 1865 - 24 Μαρτίου 1927), του Οίκου των Βέττιν ήταν πριγκίπισσα της Σαξονίας-Αλτεμβούργου και με τον γάμο της έγινε μεγάλη δούκισσα της Ρωσίας.

Βιογραφία
Η Ελισάβετ Αυγούστα Μαρία Αγνή ήταν το δεύτερο παιδί και η δεύτερη κόρη του Μαυρίκιου της Σαξονίας-Αλτεμβούργου και της Αυγούστας, κόρης του Βερνάρδου Β΄ της Σαξονίας-Μάινινγκεν.

Το 1884 παντρεύτηκε τον δεύτερο εξάδελφό της, Κωνσταντίνο Κωνσταντίνοβιτς της Ρωσίας, και απέκτησαν εννέα παιδιά. Παρότι αρνήθηκε να ασπαστεί την Ορθοδοξία, έγινε γνωστή ως Ελισάβετ Μαυρικίεβνα και στην οικογένειά της ως "Μαύρα".

Κατά τον Α΄ Παγκόσμιο Πόλεμο ο τέταρτος γιος της, Ολέγκ, πέθανε μετά από μάχη (1914) και ο θάνατός του οδήγησε στο θάνατο το σύζυγό της λίγους μήνες μετά. Το ίδιο διάστημα, πέθανε στη μάχη ο σύζυγος της πρώτης κόρης της, Τατιάνας. Εκείνη την περίοδο και κατά την Επανάσταση του 1917 παρέμεινε με τα δύο νεότερα παιδιά της, Γεώργιο και Βέρα, και τα παιδιά του πρωτότοκου γιου της, Ιωάννης (Βσέβολοντ και Αικατερίνη) στο Ανάκτορο Παβλόφσκ στην Αγία Πετρούπολη.

Τον Ιούλιο του 1918 οι Μπολσεβίκοι εκτέλεσαν τρεις γιους της (Ιωάννη, Κωνσταντίνο, Ιγκόρ) και άλλους συγγενείς της σε ορυχείο στο Αλαπάγεφσκ στα Ουράλια Όρη όπου είχαν εξοριστεί, ενώ ο δεύτερος γιός της, Γαβριήλ, είχε φυλακιστεί, γλίτωσε την εκτέλεση και έφυγε στην εξορία. Το φθινόπωρο του ίδιο έτους επέτρεψαν στην Ελισάβετ, τα δύο παιδιά και τα δύο εγγόνια της να φύγουν για τη Σουηδία. Αργότερα, μετακόμισαν στο Βέλγιο, στην Αγγλία και στη Γερμανία. 

Η Ελισάβετ πέθανε στη Λειψία το 1927 σε ηλικία 62 ετών από καρκίνο.

Οικογένεια
Παντρεύτηκε τον Κωνσταντίνο Κωνσταντίνοβιτς της Ρωσίας και είχε εννέα τέκνα:
 Ιωάννης (1886 - 1918), Πρίγκιπας της Ρωσίας, δολοφονήθηκε από τους Μπολσεβίκους.
 Γαβριήλ (1887 - 1955), Πρίγκιπας της Ρωσίας.
 Τατιάνα (1890 - 1979), παντρεύτηκε πρώτα τον πρίγκιπα Κωνσταντίνο Αλεξάνδροβιτς Μπαγκρατιόν του Μουχράνι της Γεωργίας και μετά τον Αλεξάντερ Βασίλιεβιτς Κοροτσένζοφ.
 Κωνσταντίνος (1891 - 1918), δολοφονήθηκε από τους Μπολσεβίκους.
 Ολέγκ (1892 - 1914), πέθανε από τραύμα στη μάχη.
 Ιγκόρ (1894 - 1918), δολοφονήθηκε από τους Μπολσεβίκους.
 Γεώργιος (1903 - 1938), Πρίγκιπας της Ρωσίας.
Ναταλία (1905), πέθανε σε ηλικία 2 μηνών.
 Βέρα (1906 - 2001).

Πρόγονοι

Πηγές
 K. R. Poems (in Russian)
 The King of the Jews, (Play), Funk & Wagnalls, NY, 1914. from Archive.org

 Παραπομπές 

Κατηγορία:Οίκος των Βέττιν
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Οίκος Ρομάνοφ
Κατηγορία:Μεγάλες Δούκισσες της Ρωσίας
Κατηγορία:Πριγκίπισσες της Σαξονίας-Αλτεμβούργου